Diari Oficial de la Generalitat Valenciana


Sumari del DOGV 8265, del 03-04-2018 (2018/3234)

Extracte de la Resolució de 22 de març de 2018, del conseller d'Economia Sostenible, Sectors Productius, Comerç i Treball, per la qual es convoquen ajudes destinades a la promoció de l'economia sostenible en la Comunitat Valenciana per a l'exercici 2018.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8265

Data del DOGV
:   03-04-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/3234


Data del document
:   22-03-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Extracte

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

Extracte de la Resolució de 22 de març de 2018, del conseller d'Economia Sostenible, Sectors Productius, Comerç i Treball, per la qual es convoquen ajudes destinades a la promoció de l'economia sostenible en la Comunitat Valenciana per a l'exercici 2018. [2018/3234]  
BDNS (identif.): 391779.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans/index  
  
Primer. Objecte  
Convocatòria d'ajudes destinades a la promoció de l'economia sostenible en la Comunitat Valenciana, a través del finançament d'actuacions de foment i difusió de la cultura i pràctiques de les empreses socials i de l'economia del bé comú realitzades durant l'exercici 2018.  
  
  
Segon. Bases reguladores  
Ordre 2/2017, d'1 de febrer, de la Conselleria d'Economia Sostenible, Sectors Productius, Comerç i Treball, per la qual s'establixen les bases reguladores per a la concessió d'ajudes destinades a la promoció de l'economia sostenible (DOGV 7973, 06.02.2017), d'ara en avant, Ordre 2/2017.  
  
Tercer. Entitats beneficiàries  
Podran acollir-se a les ajudes que es convoquen les entitats següents:  
  
a) Associacions, fundacions i altres entitats i organitzacions sense ànim de lucre que tinguen entre els seus fins la promoció i foment dels principis vinculats a l'empresa social i/o de l'economia del bé comú.  
  
b) Xicotetes i mitjanes empreses (pimes) amb personalitat jurídica pròpia que realitzen actuacions vinculades amb la implantació de la cultura i pràctica de l'empresa social i de l'economia del bé comú.  
c) Centres, instituts i ens universitaris especialitzats que duguen a terme activitats d'investigació i/o formació especialitzada en matèries vinculades a l'economia sostenible, l'empresa social o l'economia del bé comú, ja tinguen personalitat jurídica pròpia, ja depenguen o es troben adscrits a una universitat.  
  
Quart. Quantia de les ajudes  
Les ajudes previstes en la present convocatòria es finançaran amb càrrec a l'aplicació pressupostària 27.09.14.642.25.8, línia de subvenció S8083000 del pressupost de la Generalitat per a l'exercici 2018, per una quantia total màxima de 242.000 euros, d'acord amb el desglossament següent:  
a) Per a les ajudes a activitats de formació, foment i difusió de la cultura i pràctiques de l'empresa social i de l'Economia del Bé Comú realitzades per associacions, fundacions i altres entitats i organitzacions sense ànim de lucre que tinguen entre els seus fins la promoció i foment dels principis vinculats a l'empresa social i/o economia del bé comú, es destina un import global màxim de 120.000 euros. L'ajuda corresponent a cada una de les actuacions subvencionables no podrà excedir 10.000 euros, sent el límit màxim per a una mateixa entitat per totes les activitats subvencionables de 20.000 euros.  
  
b) Per a les ajudes dirigides a les pimes per a finançar l'elaboració i implantació d'una memòria de sostenibilitat que contribuïsca a mesurar, supervisar i gestionar el rendiment de les empreses i el seu impacte en la societat, permetent mesurar l'èxit ètic de l'organització i la seua contribució al bé comú, com ara el Balanç del Bé Comú, memòria de responsabilitat social, estat no financer o altres ferramentes semblants, es destina un import global màxim de 60.000 euros, sense que l'ajuda màxima per pime puga superar la quantia de 3.000 euros.  
c) Per a les activitats d'investigació i/o formació especialitzada en matèries vinculades a l'economia sostenible, l'empresa social o l'Economia del Bé Comú, dutes a terme per centres, instituts i ens universitaris especialitzats, es destina un import global màxim de 62.000 euros. L'ajuda corresponent a cada una de les actuacions subvencionables no podrà excedir 10.000 euros, sent el límit màxim per a una mateixa entitat per totes les activitats subvencionables de 20.000 euros.  
  
  
Cinqué. Termini de presentació de sol·licituds  
El termini de presentació de sol·licituds serà de un mes, a comptar des de l'endemà a la publicació del present extracte de la convocatòria en el Diari Oficial de la Generalitat Valenciana.  
  
Sisé. Altres dades  
1. La tramitació del procediment serà telemàtica.  
2. A les sol·licituds s'acompanyarà la documentació que s'especifica en l'article 6 de l'Ordre 2/2017, així com, si és el cas, la documentació acreditativa dels mèrits que corresponguen, d'acord amb el que disposa els articles 22 i següents de l'Ordre 2/2017, estant disponibles els models de sol·licitud, de fitxa d'entitat, memòries i declaracions responsables en www.gva.es, accedint a la Guia Prop, Tràmits i Serveis.  
  
3. La justificació de les ajudes podrà realitzar-se fins al 31 d'octubre de 2018, en la forma prevista en l'article 13 de l'Ordre 2/2017.  
  
València, 22 de març de 2018.- El conseller d'Economia Sostenible, Sectors Productius, Comerç i Treball: Rafael Climent González.